

**Pasvalio rajono savivaldybės**

**Taryba**

|  |
| --- |
| **posėdžio protokolas** |

|  |
| --- |
| 2021-09-02 Nr. T2-6Pasvalys |

Posėdis įvyko 2021 m. rugpjūčio 25 d. 10.00–12.45 val.

Posėdžio pirmininkas – Savivaldybės meras G. Gegužinskas.

 Posėdžio sekretorė – Mero padėjėja M. Jarašūnienė.

 Dalyvavo: 20 Tarybos narių (sąrašas pridedamas).

Nedalyvavo: N. Trinskienė (dėl darbo), R. Mitrienė (dėl atostogų), A. Kairys (dėl atostogų), A. Mulevičius (dėl darbo), R. Mitkus (dėl darbo).

Posėdžio pirmininkas G. Gegužinskas informavo apie:

Tarybos posėdyje nedalyvaujančius Tarybos narius;

darbotvarkėje numatytus 18 posėdžio darbotvarkės klausimų, uždarosios akcinės bendrovės „Kurana“ informaciją apie sklindančių kvapų suvaldymą ir bendrovės veiklos plėtros planus.

Posėdžio pirmininkas G. Gegužinskas klausė Tarybos narių dėl pasiūlymų Tarybos posėdžio darbotvarkei.

Klausimų ir pasiūlymų dėl Tarybos posėdžio darbotvarkės nepateikta.

DARBOTVARKĖ:

1. Išklausyti uždarosios akcinės bendrovės „Kurana“ informaciją apie sklindančių kvapų suvaldymą ir bendrovės veiklos plėtros planus.

2. Klausimai:

2.1. Dėl Pasvalio rajono savivaldybės tarybos 2015 m. rugpjūčio 27 d. sprendimo Nr. T1-94 „Dėl pareigybių sąrašo patvirtinimo“ pakeitimo (T-149).

2.2. Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo (T-152).

2.3. Dėl mokyklinio autobuso perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti patikėjimo teise (T-162).

2.4. Dėl ilgalaikio ir trumpalaikio turto perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise (T-153).

 2.5. Dėl Pasvalio rajono savivaldybės infrastruktūros pripažinimo prioritetine kriterijų ir Pasvalio rajono savivaldybės infrastruktūros pripažinimo prioritetine tvarkos aprašo patvirtinimo (T-156).

 2.6. Dėl kriterijų, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis, ir Pasvalio rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo (T-151).

 2.7. Dėl Pasvalio rajono savivaldybės tarybos 2021 m. vasario 24 d. sprendimo Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“ pakeitimo (T-154).

 2.8. Dėl Pasvalio rajono savivaldybės tarybos 2015 m. vasario 19 d. sprendimo Nr. T1-30 „Dėl Pagalbos į namus paslaugų organizavimo ir teikimo tvarkos aprašo patvirtinimo“ pakeitimo (T-155).

 2.9. Dėl Pasvalio rajono savivaldybės nekilnojamojo turto valdymo strategijos patvirtinimo (T-158).

 2.10. Dėl nekilnojamojo turto perdavimo (T-157).

 2.11. Dėl nekilnojamojo turto perdavimo Pasvalio krašto muziejui (T-160).

 2.12. Dėl Pasvalio rajono savivaldybės tarybos 2021 m. vasario 24 d. sprendimo Nr. T1-9 „Dėl visuomenei būtinų vietinio reguliaraus susisiekimo autobusų maršrutų sąrašo patvirtinimo ir nuostolių kompensavimo“ pakeitimo (T-161).

 2.13. Dėl pritarimo bendradarbiavimo sutarčiai (T-159).

2.14. Dėl Pasvalio rajono savivaldybės 2020 m. biudžeto vykdymo ataskaitos patvirtinimo (T-150).

2.15. Dėl Pasvalio rajono savivaldybės 2020 metų konsoliduotųjų finansinių ataskaitų rinkinio patvirtinimo (T-147).

2.16. Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, patvirtinimo (T-148).

2.17. Dėl pritarimo ir piniginių lėšų skyrimo projektui „Pasvalio Lėvens pagrindinės mokyklos saulės fotovoltinės elektrinės įrengimas“ (T-163).

2.18. Dėl kompiuterinės įrangos perėmimo Pasvalio rajono savivaldybės nuosavybėn ir jos perdavimo valdyti, naudoti ir disponuoti patikėjimo teise (T-164).

Balsavo dėl darbotvarkės: už – 19, susilaikė – 1.

Tarybos narys R. Janušis informavo, kad darbotvarkei pritarė.

Balsavo dėl darbotvarkės: už – 20.

NUSPRĘSTA. Tarybos posėdžio darbotvarkė patvirtinta.

 1. Uždarosios akcinės bendrovės „Kurana“ informacija apie sklindančių kvapų suvaldymą ir bendrovės veiklos plėtros planus.

Pranešėjas – uždarosios akcinės bendrovės „Kurana“ generalinis direktorius J. Polujanskas. (Tarybos posėdžio [https://www.pasvalys.lt/lt/posedziai/tarybos-posedziai/20210825-tarybos-posedis-2021-08-25/117/view-116 įrašo laikas 7.05](https://www.pasvalys.lt/lt/posedziai/tarybos-posedziai/20210825-tarybos-posedis-2021-08-25/117/view-116%20%C4%AFra%C5%A1o%20laikas%207.05) min. – 57.23 min.).

Pranešėjas J. Polujanskas pateikė pristatymą apie kvapų problematiką Pasvalyje, įmonės kuriamą įtaką darbo rinkai, sumokamus mokesčius. Pranešėjas kalbėjo apie Pasvalio rajono savivaldybėje potencialius taršos šaltinius (pagal būkles), kvapų atsiradimo priežastis, atliktus sprendimus, įmonės investicijas, įdiegtas technologijas kvapams valdyti, rezultatus.

Tarybos nariai V. Janušonis, H. Simonaitienė, I. Malinauskas pasisakė, pateikė klausimus.

Pranešėjas J. Polujansakas atsakė į pateiktus klausimus, kalbėjo apie UAB „Kurana“ paramos skyrimą, įmonės veiklos planavimą, priimamus sprendimus dėl įmonės veiklos plėtros, bendravimo ir bendradarbiavimo galimybes su visuomene, Savivaldybės tarybos nariais.

Kalbėjo: Tarybos nariai V. Janušonis, V. Linkevčius, G. Žardeckas, J. Jovaišienė; posėdžio pirmininkas G. Gegužinskas.

Nuo 10.48 val. Tarybos narys V. Janušonis nedalyvauja Tarybos posėdyje.

2. Klausimai:

2.1. SVARSTYTA. Pasvalio rajono savivaldybės tarybos 2015 m. rugpjūčio 27 d. sprendimo Nr. T1-94 „Dėl pareigybių sąrašo patvirtinimo“ pakeitimas.

Pranešėja – Juridinio ir personalo skyriaus vedėja J. Karčiauskienė. Ji pristatė sprendimo projektą.

Nuo 10.58 val. Tarybos narys V. Janušonis dalyvauja Tarybos posėdyje.

Tarybos narys I. Malinauskas pateikė klausimą – kodėl Savivaldybės administracijos Viešųjų pirkimų skyriuje dirba tik 2 specialistai?

Posėdžio pirmininkas G. Gegužinskas priminė, kad Tarybos nario I. Malinausko klausimas nesusijęs su svarstomu sprendimo projektu.

Balsavimas: už – 18, nebalsavo – 1.

Tarybos narys I. Malinauskas informavo, kad balsavo „prieš“.

Balsavimas: už – 18, prieš – 1.

 NUSPRĘSTA. Priimti sprendimą „Dėl Pasvalio rajono savivaldybės tarybos 2015 m. rugpjūčio 27 d. sprendimo Nr. T1-94 „Dėl pareigybių sąrašo patvirtinimo“ pakeitimo“ (sprendimo Nr. T1-144).

2.2. SVARSTYTA. Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimas.

Pranešėja – Švietimo ir sporto skyriaus vyriausioji specialistė R. Šileikienė. Ji pristatė sprendimo projektą.

Balsavo: už – 19.

 NUSPRĘSTA. Priimti sprendimą „Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo“ (sprendimo Nr. T1-145).

1.3. SVARSTYTA. Mokyklinio autobuso perėmimas Pasvalio rajono savivaldybės nuosavybėn ir jo perdavimas valdyti, naudoti ir disponuoti patikėjimo teise.

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Tarybos narys I. Malinauskas pateikė klausimą: ar mokyklose yra patvirtinti maršrutai dėl mokinių pavėžėjimo, ar numatytas apmokėjimas UAB „Pasvalio autobusų parkas“ už teikiamą pavėžėjimo paslaugą?

Pranešėjas dr. G. Vilys atsakė į pateiktą klausimą: dar nėra tikslios informacijos, bet klausimai dėl pavėžėjimo sprendžiami.

Balsavo: už – 19.

 NUSPRĘSTA. Priimti sprendimą „Dėl mokyklinio autobuso perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti patikėjimo teise“ (sprendimo Nr. T1-146).

1.4. SVARSTYTA. Ilgalaikio ir trumpalaikio turto perėmimas Pasvalio rajono savivaldybės nuosavybėn ir jo perdavimas valdyti, naudoti ir disponuoti juo patikėjimo teise.

Etikos komisija rekomenduoja nusišalinti J. Vaitiekūnienei, V. Janušoniui, R. Janušiui, nes privačių interesų deklaracijose Savivaldybės tarybos nariai nurodė, kad: J. Vaitiekūnienės kitas artimas asmuo dirba Pasvalio „Riešuto“ mokykloje; V. Janušonis yra Pasvalio Lėvens pagrindinės mokyklos darbuotojas; R. Janušio sutuoktinė dirba Pasvalio r. Krinčino A. Vienažindžio pagrindinėje mokykloje.

**11.08 val.** **J. Vaitiekūnienė, V. Janušonis, R. Janušis nusišalino nuo klausimo svarstymo ir balsavimo.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 17 (vienbalsiai).

 NUSPRĘSTA. Priimti sprendimą „Dėl ilgalaikio ir trumpalaikio turto perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ (sprendimo Nr. T1-147).

 **11.10 val. J. Vaitiekūnienė, V. Janušonis, R. Janušis grįžta į posėdžio salę.**

1.5. SVARSTYTA. Pasvalio rajono savivaldybės infrastruktūros pripažinimo prioritetine kriterijų ir Pasvalio rajono savivaldybės infrastruktūros pripažinimo prioritetine tvarkos aprašo patvirtinimas.

Pranešėja – Vietinio ūkio ir plėtros skyriaus vyriausioji specialistė (Savivaldybės vyriausioji architektė) Z. Masilionytė. Ji pristatė sprendimo projektą.

Tarybos narys G. Žardeckas klausė – kada, pagal Savivaldybių infrastruktūros plėtros įstatymo 4 straipsnio 2 punkto reikalavimus, bus sudaryta Savivaldybės infrastruktūros plėtros rėmimo programos komisija?

Pranešėja Z. Masilionytė atsakė į pateiktą klausimą, informavo, kad yra parengtas sprendimo projektas dėl komisijos sudėties, tik dar vyksta svarstymai dėl komisijos narių.

Posėdžio pirmininkas G. Gegužinskas papildė pranešėją: komisiją turi sudaryti skirtingų institucijų atstovai.

Pranešėja Z. Masilionytė paminėjo, kad komisijos narys taip pat turi būti ir valstybės tarnautojas.

Balsavo: už – 20 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės infrastruktūros pripažinimo prioritetine kriterijų ir Pasvalio rajono savivaldybės infrastruktūros pripažinimo prioritetine tvarkos aprašo patvirtinimo“ (sprendimo Nr. T1-148).

1.6. SVARSTYTA. Kriterijų, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis, ir Pasvalio rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimas.

Pranešėja – Vietinio ūkio ir plėtros skyriaus vyriausioji specialistė (Savivaldybės vyriausioji architektė) Z. Masilionytė. Ji pristatė sprendimo projektą.

Tarybos narys I. Malinauskas pateikė klausimą dėl Vyriausybės atstovui Panevėžio ir Utenos apskrityse 2021 m. balandžio 19 d. parengto rašto Nr. ARB-637 „Dėl informacijos pateikimo“ turinio.

Pranešėja Z. Masilionytė kalbėjo apie Vyriausybės atstovo reikalavimus ir rengiamus dokumentus.

Posėdžio pirmininkas G. Gegužinskas tarybos nario I. Malinausko prašė patikslinti skaityto dokumento datą.

Tarybos narys I. Malinauskas patikslino, kad Vyriausybės atstovui Panevėžio ir Utenos apskrityse rašto data – 2021 m. balandžio 19 d.

Posėdžio pirmininkas G. Gegužinskas kalbėjo apie iš Vyriausybės atstovo Panevėžio ir Utenos apskrityse gautą 2021 m. kovo 30 d. raštą „Dėl informacijos pateikimo“ ir atsakymo parengimą.

Tarybos narys I. Malinauskas sakė: sprendimo projektas parengtas rugpjūčio mėnesį, svarstymas – šiandien, nors žadėta paskelbti liepos 1 d. Klausimas – kaip tai paaiškinti?

Posėdžio pirmininkas G. Gegužinskas atkreipė dėmesį į Vyriausybės atstovui Panevėžio ir Utenos apskrityse 2021 m. balandžio 19 d. parengto rašto Nr. ARB-637 „Dėl informacijos pateikimo“ turinį dėl sprendimų projektų pateikimo Savivaldybės tarybai, Savivaldybės tarybos darbą vasaros metu.

Tarybos narys L. Kruopis kalbėjo apie perteklinius punktus parengtame sprendimo projekte, mano, kad sprendimo projekto 1 punktas su papunkčiais atlieptų visus reikalavimus, argumentavo ir kvietė balsuoti už 1 punktą sprendimo projekte, o 2 ir 3 punktus išbraukti.

Pranešėja Z. Masilionytė paaiškino 2 ir 3 punktų būtinybę parengtame sprendimo projekte.

Tarybos narys L. Kruopis klausė: jei iš parengto sprendimo projekto būtų išbraukti 2 ir 3 punktai, ar būtų pažeisti kokie nors teisės aktai?

Posėdžio pirmininkas G. Gegužinskas priminė, kad tokiu atveju būtų priimtas ne visos apimties dokumentas, kalbėjo apie rengiamas tvarkas ir jų vientisumą.

Tarybos narė J. Jovaišienė pateikė klausimą: jei sprendimo projekte yra neaktualių punktų, kas trukdo papildyti teisės aktą, kai tie punktai bus aktualūs?

Pranešėja Z. Masilionytė kalbėjo apie Vyriausybės atstovo reikalavimų įgyvendinimą.

Tarybos nariai V. Linkevičius kalbėjo apie parengtą sprendimo projektą, L. Kruopis – apie pateiktą pasiūlymą dėl 2 ir 3 punktų ir jų papunkčių išbraukimą, I. Malinauskas – apie sprendimo projekto nagrinėjimą, Teisėtvarkos ir visuomeninių organizacijų komiteto kompetenciją, paaiškinimus, V. Janušonis – apie priimamus teisės aktus, apie Savivaldybės mero, Savivaldybės administracijos direktoriaus kompetencijas, siūlymą balsuoti dėl parengto sprendimo projekto, posėdžio pirmininkas G. Gegužinskas – apie sprendimo projekto aktualumą.

Balsavo: už – 12, prieš – 3, susilaikė – 5.

 NUSPRĘSTA. Priimti sprendimą „Dėl kriterijų, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis, ir Pasvalio rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“ (sprendimo Nr. T1-149).

 *Pertrauka 11.30–11.45 val.*

1.7. SVARSTYTA. Pasvalio rajono savivaldybės tarybos 2021 m. vasario 24 d. sprendimo Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“ pakeitimas.

Pranešėja – Socialinės paramos ir sveikatos skyriaus vedėja R. Ožalinskienė. Ji pristatė sprendimo projektą.

Balsavo: už – 20 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2021 m. vasario 24 d. sprendimo Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“ pakeitimo“ (sprendimo Nr. T1-150).

 1.8. SVARSTYTA. Pasvalio rajono savivaldybės tarybos 2015 m. vasario 19 d. sprendimo Nr. T1-30 „Dėl Pagalbos į namus paslaugų organizavimo ir teikimo tvarkos aprašo patvirtinimo“ pakeitimas.

Pranešėja – Socialinės paramos ir sveikatos skyriaus vedėja R. Ožalinskienė. Ji pristatė sprendimo projektą.

Balsavo: už – 20 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-30 „Dėl Pagalbos į namus paslaugų organizavimo ir teikimo tvarkos aprašo patvirtinimo“ pakeitimo“ (sprendimo Nr. T1-151).

1.9. SVARSTYTA. Pasvalio rajono savivaldybės nekilnojamojo turto valdymo strategijos patvirtinimas.

Pranešėja – Strateginio planavimo ir investicijų skyrius vyriausioji specialistė V. Antanavičienė. Ji pristatė sprendimo projektą.

Tarybos narys I. Malinauskas pateikė klausimą dėl Savivaldybės kontrolės ir audito tarnybos pateiktų rekomendacijų įvykdymo terminų.

Pranešėja V. Antanavičienė atsakė į pateiktą klausimą, kalbėjo apie galimybes rengiant sprendimų projektus, sprendimus įgyvendinant rekomendacijas.

Balsavo: už – 15, prieš – 1, susilaikė – 3, nebalsavo – 1.

 NUSPRĘSTA. Priimti sprendimą „Dėl Pasvalio rajono savivaldybės nekilnojamojo turto valdymo strategijos patvirtinimo“ (sprendimo Nr. T1-152).

1.10. SVARSTYTA. Nekilnojamojo turto perdavimas.

Etikos komisija rekomenduoja nusišalinti J. Vaitiekūnienei, L. Kruopiui, R. Janušiui, nes privačių interesų deklaracijose Savivaldybės tarybos nariai nurodė, kad: J. Vaitiekūnienės kitas artimas asmuo dirba Pasvalio „Riešuto“ mokykloje; L. Kruopio sutuoktinė dirba Pasvalio Svalios progimnazijos direktore; R. Janušio sutuoktinė dirba Pasvalio r. Krinčino A. Vienažindžio pagrindinėje mokykloje.

**11.55 val. J. Vaitiekūnienė, L. Kruopis, R. Janušis nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyrius vyriausioji specialistė V. Antanavičienė. Ji pristatė sprendimo projektą.

Tarybos narė J. Jovaišienė pateikė klausimą: kiek dar planuojama pateikti sprendimų, susijusių su turto registravimu?

Pranešėja V. Antanavičienė atsakė į pateiktą klausimą: kai kurių nurodytų įstaigų, mokyklų bei darželių turtas bus įregistruotas, o ateityje bus registruojamas seniūnijų turtas.

Tarybos narys G. Žardeckas pateikė klausimą: ką numatoma registruoti tada, kai bus įregistruotas ugdymo įstaigų, seniūnijų turtas?

Pranešėja V. Antanavičienė atsakė į pateiktą klausimą, kalbėjo apie įregistruotą, registruojamą įstaigų turtą ir patikėjimo teise valdomą turtą.

Tarybos narys I. Malinauskas pateikė klausimą dėl bešeimininkio turto inventorizacijos.

Pranešėja V. Antanavičienė atsakė į pateiktą klausimą, paaiškino bešeimininkio turto registravimo seką.

Tarybos narė J. Jovaišienė kalbėjo, kad balsuos „už“, apgailestavo, kad teisinis įforminimas vyksta ilgai ir pasekmes dėl to, linkėjo likusį turtą sutvarkyti greičiau.

Balsavo: už – 16.

 NUSPRĘSTA. Priimti sprendimą „Dėl nekilnojamojo turto perdavimo“ (sprendimo Nr. T1-153).

 **12.00 val. J. Vaitiekūnienė, L. Kruopis, R. Janušis grįžta į posėdžio salę.**

 1.11. SVARSTYTA Nekilnojamojo turto perdavimas Pasvalio krašto muziejui.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**12.00 val. V. Janušonis nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys I. Malinauskas pateikė klausimą: ar su bendruomene buvo kalbėta dėl mokykloje numatomo sandėliuoti muziejaus turto, ar gautas bendruomenės pritarimas?

Pranešėja V. Antanavičienė atsakė į pateiktą klausimą, ji sakė, kad su bendruomene kalbėta nebuvo, argumentavo.

Posėdžio pirmininkas G. Gegužinskas kalbėjo apie bendravimą ir derintus klausimus su Valakėlių bendruomene dėl Valakėlių mokyklos situacijos, mokyklos pastato racionalų panaudojimą.

Tarybos narė N. Matulienė pateikė klausimą – ar bus reikalingas papildomas etatas muziejaus eksponatų priežiūrai, ar šis klausimas buvo nagrinėjamas?

Pranešėja V. Antanavičienė į pateiktą Tarybos narės klausimą atsakyti negalėjo, ji informavo, kad Savivaldybės tarybos posėdyje dalyvauja Pasvalio krašto muziejaus direktorė V. Povilionienė.

Tarybos narys L. Kruopis pateikė klausimą dėl išlaikymo metinių kaštų.

Pranešėja V. Antanavičienė atsakė į pateiktą klausimą, kalbėjo apie Pasvalio Lėvens mokyklos pateiktas bendras išlaidas.

Pasvalio krašto muziejaus direktorė V. Povilionienė kalbėjo apie muziejaus veiklą, saugyklos būtinybę, atsakė į Tarybos narės N. Matulienės pateiktą klausimą, kad papildomo etato nereikės.

Tarybos narys L. Kruopis pateikė klausimą: ar bus užtikrinamas eksponatų saugumas?

Pasvalio krašto muziejaus direktorė V. Povilionienė atsakė į pateiktą klausimą, kalbėjo apie teikiamas turto apsaugos paslaugas.

Tarybos narys S. Vainauskas pateikė klausimą dėl patiriamų šildymo išlaidų.

Pasvalio krašto muziejaus direktorė V. Povilionienė mano, kad šildymo išlaidos bus mažesnės.

Tarybos narys S. Vainauskas klausė: ar padidės eksponatų saugojimo kaštai?

Pasvalio krašto muziejaus direktorė V. Povilionienė atsakė į pateiktą klausimą, ji sakė mananti, kad padidės eksponatų saugojimo kaštai.

Tarybos narys G. Žardeckas pateikė klausimą apie eksponatų saugos užtikrinimą, specialias eksponatų laikymo sąlygas – ar visa tai jau yra numatyta? Mano, kad sprendimas kelti fondą yra pats geriausias.

Pasvalio krašto muziejaus direktorė V. Povilionienė atsakė į pateiktą klausimą, ji kalbėjo, kad eksponatams laikyti reikės tam tikros įrangos (lentynų).

Tarybos narys I. Malinauskas pateikė klausimą; kaip bus organizuojamas popietinis vaikų ugdymas Valakėliuose?

Posėdžio pirmininkas G. Gegužinskas priminė, kad Tarybos nario I. Malinausko klausimas nėra susijęs su sprendimo projektu.

Tarybos narys V. Linkevičius pasisakė dėl parengto sprendimo projekto, siūlė balsuoti.

Tarybos narė J. Jovaišienė kalbėjo apie realybę, jos manymu, šaunu, jog patalpos bus panaudotos.

Tarybos narys L. Kruopis replikavo Tarybos nariui V. Linkevičiui, kalbėjo apie išsiaiškintą Pasvalio krašto muziejaus poreikį dėl transporto, įrangos eksponatams talpinti.

Tarybos narys I. Malinauskas replikavo Tarybos nariui V. Linkevičiui, kalbėjo apie Valakėlių mokyklos teritorijos tvarkymą.

Tarybos narys Š. Varna replikavo Tarybos nariui I. Malinauskui. Jo manymu, nereikia uždavinėti tų pačių klausimų, į kuriuos buvo gautas atsakymas Biudžeto, ekonomikos ir kaimo reikalų komitete ir siūlė balsuoti.

Balsavo: už – 18, susilaikė – 1.

 NUSPRĘSTA. Priimti sprendimą „Dėl nekilnojamojo turto perdavimo Pasvalio krašto muziejui“ (sprendimo Nr. T1-154).

 **12.17 val. V. Janušonis grįžta į posėdžio salę.**

1.12. SVARSTYTA. Pasvalio rajono savivaldybės tarybos 2021 m. vasario 24 d. sprendimo Nr. T1-9 „Dėl visuomenei būtinų vietinio reguliaraus susisiekimo autobusų maršrutų sąrašo patvirtinimo ir nuostolių kompensavimo“ pakeitimas.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys G. Žardeckas kalbėjo apie gruodžio mėnesį Panevėžio regiono plėtros taryboje svarstytą klausimą – dėl pasirengimo regioninio lygmens viešojo transporto paslaugų organizavimo sistemos sukūrimui ir pateikė klausimą: ar naujai atsiradęs reisas / maršrutas turi sąsajų su svarstytu klausimu ir kokia tos sistemos sukūrimo dabartinė būklė?

Pranešėja V. Antanavičienė negalėjo atsakyti į pateiktą klausimą.

Posėdžio pirmininkas G. Gegužinskas atsakė į pateiktą klausimą, kalbėjo, kad Tarybos nario G. Žardecko minėtas klausimo svarstymas yra diskusijų lygmenyje, kalbėjo apie Panevėžio regiono strategijos rengimo pasitarimą, parengtą sprendimo projektą.

Tarybos narys G. Žardeckas klausė; kada išvažiuos autobusas į Panevėžį ir kada iš Panevėžio grįš?

Pranešėja V. Antanavičienė atsakė, kad autobuso išvykimo laikus UAB „Pasvalio autobusų parkas“ su Panevėžio rajono savivaldybe ir UAB „Panevėžio autobusų parkas“ jau yra suderinę.

*Posėdžio pirmininkas G. Gegužinskas kalbėjo, kad pranešėja V. Antanavičienė informaciją dėl autobusų išvykimo ir atvykimo laikų pasitikslins ir elektroniniu paštu informuos Tarybos narius.*

Tarybos narė J. Jovaišienė kalbėjo apie įmonių apjungimus, sisteminį veiklos vykdymą.

Balsavo: už – 20 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2021 m. vasario 24 d. sprendimo Nr. T1-9 „Dėl visuomenei būtinų vietinio reguliaraus susisiekimo autobusų maršrutų sąrašo patvirtinimo ir nuostolių kompensavimo“ pakeitimo“ (sprendimo Nr. T1-155).

 1.13. SVARSTYTA. Pritarimas bendradarbiavimo sutarčiai.

Pranešėja – Bendrojo skyriaus vedėja R. Gedvilienė. Ji pristatė sprendimo projektą.

Tarybos narys L. Kruopis kalbėjo apie Teisėtvarkos ir visuomeninių organizacijų komitete pateiktą klausimą apie tai, ar pagrindas sutarčiai parengti yra Valstybės sienos apsaugos tarnybos prie Lietuvos Respublikos vidaus reikalų ministerijos Pagėgių pasienio rinktinės raštas „Dėl bendradarbiavimo sutarties su Pasvalio rajono savivaldybe“ (kuris buvo pridėtas prie sprendimo projekto), perskaitė kitų savivaldybių svetainėse rasto rašto „Dėl ekstremaliųjų situacijų ir bendradarbiavimo sutarties“, kurį pasirašė rinktinės vadas Rimantas Timinskis ištrauką ir klausė, ar jo minėtas raštas buvo gautas Savivaldybėje?

Pranešėja R. Gedvilienė atsakė į pateiktą klausimą, patikslino, kad prie klausimo sprendimo projekto buvo pridėtas Valstybės sienos apsaugos tarnybos prie Lietuvos Respublikos vidaus reikalų ministerijos Pagėgių pasienio rinktinės raštas dėl sutarties projekto atnaujinimo.

Posėdžio pirmininkas G. Gegužinskas patikslino, kad sprendimo projektas parengtas pagal gautą raštą, kuris ir buvo pridėtas prie sutarties sprendimo projekto, pabrėžė, kad, jeigu Tarybos nariai skaitė sutartį, matė, kad sutartyje kai kurie klausimai, kurie Tarybos nario L. Kruopio perskaitytame rašte yra minimi, iš viso neaptariami.

Tarybos narys L. Kruopis patikslino savo klausimą: ar jo minėto rašto Savivaldybė nėra gavusi ir ar jokia papildoma sutartis nėra sudaryta?

Pranešėja R. Gedvilienė atsakė, kad ne.

Balsavo: už – 11, prieš – 3, susilaikė – 4, nebalsavo – 2.

 NUSPRĘSTA. Priimti sprendimą „Dėl pritarimo bendradarbiavimo sutarčiai“ (sprendimo Nr. T1-156).

 1.14. SVARSTYTA. Pasvalio rajono savivaldybės 2020 m. biudžeto vykdymo ataskaitos patvirtinimas.

Pranešėja – Finansų skyriaus vedėja D. Petrėnienė. Ji pristatė sprendimo projektą.

Balsavo: už – 19, susilaikė – 1.

 NUSPRĘSTA. Priimti sprendimą „Dėl Pasvalio rajono savivaldybės 2020 m. biudžeto vykdymo ataskaitos patvirtinimo“ (sprendimo Nr. T1-157).

1.15. SVARSTYTA. Pasvalio rajono savivaldybės 2020 metų konsoliduotųjų finansinių ataskaitų rinkinio patvirtinimas.

Pranešėja – Finansų skyriaus vedėja D. Petrėnienė. Ji pristatė sprendimo projektą.

Tarybos narys I. Malinauskas pasisakė apie vėlai pateiktas konsoliduotųjų finansinių ataskaitas ir klausė, ar tai nejuokinga?

Pranešėja D. Petrėnienė atsakė į pateiktą klausimą, ji sakė, kad ataskaitos teikiamos vadovaujantis teisės aktais.

Balsavo: už – 14, prieš – 1, susilaikė – 5.

 NUSPRĘSTA. Priimti sprendimą „Dėl Pasvalio rajono savivaldybės 2020 metų konsoliduotųjų finansinių ataskaitų rinkinio patvirtinimo“ (sprendimo Nr. T1-158).

Tarybos narės J. Jovaišienės replika po balsavimo, argumentavo, kodėl balsuojant „susilaikė“.

1.16. SVARSTYTA. Fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, patvirtinimas.

**12.33 val. G. Andrašūnas nusišalino nuo klausimo svarstymo ir balsavimo.**

Pranešėja – Finansų skyriaus vedėja D. Petrėnienė. Ji pristatė sprendimo projektą.

Balsavo: už – 18, nebalsavo – 1.

Tarybos narys I. Malinauskas informavo, kad balsavo „už“.

Balsavo: už – 19.

 NUSPRĘSTA. Priimti sprendimą „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, patvirtinimo“ (sprendimo Nr. T1-159).

**12.35 G. Andrašūnas grįžo į posėdžių salę.**

1.17. SVARSTYTA. Pritarimas ir piniginių lėšų skyrimas projektui „Pasvalio Lėvens pagrindinės mokyklos saulės fotovoltinės elektrinės įrengimas“.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**12.35 val. V. Janušonis nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyrius vyriausioji specialistė A. Lindienė. Ji pristatė sprendimo projektą.

Tarybos narė J. Jovaišienė pateikė klausimą: ar gavus finansavimą prisidėjimo poreikis (13 tūkst. Eur) išliks?

Pranešėja A. Lindienė į pateiktą klausimą atsakyti negalėjo.

Posėdžio pirmininkas G. Gegužinskas kalbėjo apie projekto finansavimą ir galimus prisidėjimus.

Tarybos narė J. Jovaišienė kalbėjo, kad balsuos „už“ tik neaišku dėl tolimesnio klausimo svarstymo.

Posėdžio pirmininkas G. Gegužinskas kalbėjo apie lėšų poreikį, įgyvendinant projektus, tikslinimus ir galimus klausimo svarstymus pakartotinai.

Balsavo: už – 19 (vienbalsiai).

 NUSPRĘSTA. Priimti sprendimą „Dėl pritarimo ir piniginių lėšų skyrimo projektui „Pasvalio Lėvens pagrindinės mokyklos saulės fotovoltinės elektrinės įrengimas““ (sprendimo Nr. T1-160).

1.18. SVARSTYTA. Kompiuterinės įrangos perėmimas Pasvalio rajono savivaldybės nuosavybėn ir jos perdavimas valdyti, naudoti ir disponuoti patikėjimo teise.

Etikos komisija rekomenduoja nusišalinti J. Vaitiekūnienei, L. Kruopiui, V. Janušoniui, nes privačių interesų deklaracijose Savivaldybės tarybos nariai nurodė, kad: J. Vaitiekūnienės kitas artimas asmuo dirba Pasvalio „Riešuto“ mokykloje; L. Kruopio sutuoktinė dirba Pasvalio Svalios progimnazijos direktore; V. Janušonis yra Pasvalio Lėvens pagrindinės mokyklos darbuotojas.

**12.40 val. J. Vaitiekūnienė, L. Kruopis, nusišalino nuo klausimo svarstymo ir balsavimo (V. Janušonis lieka nusišalinęs nuo klausimo svarstymo ir balsavimo).**

Pranešėja – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 17 (vienbalsiai)

 NUSPRĘSTA. Priimti sprendimą „Dėl kompiuterinės įrangos perėmimo Pasvalio rajono savivaldybės nuosavybėn ir jos perdavimo valdyti, naudoti ir disponuoti patikėjimo teise“ (sprendimo Nr. T1-161).

 **12.41 val. J. Vaitiekūnienė, L. Kruopis, V. Janušonis grįžta į posėdžio salę.**

Posėdžio pirmininkas Gintautas Gegužinskas

Tarybos sekretorė Edita Aleksandravičienė

Posėdžio sekretorė Milda Jarašūnienė